
A gyermekhalál megjelenése a romantikus zenében

Dolgozatom címe a Gyermekhalál megjelenése a romantikus zenében, melyben a halál-témával, s ezen belül a gyermekhalál zenei megjelenéseivel, a gyermekek a kor szellemi áramlataiban elfoglalt helyzetével foglalkoztam, továbbá a halál téma legjellemzőbb zeneszerzőinek Schubert, Liszt, Brahms, Muszorgszkij és Mahler halál témájú műveivel. A téma megírásánál a gyermekhalál ábrázolásának különlegessége, a téma művészi feldolgozása fogott meg és inspirált a kutató munkára. Dolgozatomban külön hangsúlyt fektetek koncertműsorom anyagának – Mahler Gyermekgyászdalok című dalciklus negyedik dala (Oft denk’ ich, sie sind nur ausgegangen), Schubert Erlkönig, valamint Liszt Der Fischerknabe című dalok – bemutatására és kitérek még a téma két jellemző képviselőjére, Brahmsra és Muszorgszkijra és halál tematikájú műveikre.



